  Анжелика Тихонова корреспондент Удмуртилэн тӧроез дорын аппарат кенешонын элькунысь лэсьтӥськонъя, жилищно-коммунальной возёсъя но дыкужымъя министр Дмитрий Сурнин мерлыко объектъёсты тупатъян пумысен ивортон лэсьтӥз. Со сярысь улосвыл тӧролэн но кивалтэтлэн пресс-службазы ивортэ. Удысэтэн кивалтӥсьлэн кылъёсызъя, рос-прос тупатъян ужъёсъя программае 676 юртъёс пыро, соос пӧлын 254 школаос, 221 нылпи садъёс, 127 тазалыкез утён юртъёс, куинь пудо-пӧйшур эмъян интыос, спортэн вырон куать интыос, 54 лулчеберет юртъёс, вить лыдӟетъюртъёс, куинь театръёс, одӥг администраци юрт, одӥг музей но Удмуртиысь Кун архивлэн юртэз Туннэ нуналлы 453 юртъёсын эскеронъёс ортчытэмын но кулэ луись ужкагазъёс дасямын ини. 100-лэсь тросаз экспертиза басьтон бордын ужало. 163-яз ужъёс мыно ини, 49-эзъя торгъёс кутскемын. Эшшо 26-езъя Закупкаосъя элькун центре вазиськон келямын. 57 юртъёс туэ 1-тӥ куарусёнозь вуттэмын луыны кулэ, 478-эз – ар пумозь, 141-эз – 2020-тӥ арын Министр нимысьтыз саклык висяъз дыкужымез шыръянъя огкылъёс юнматонлы. Шаркан но Вотка ёросъёсын вань тупатъяно мерлыко юртъёсъя торгъёс ортчытӥзы ини но али закупкаосъя центрен ужало ке, мукет муниципал кылдытэтъёсын, кылсярысь, Каракулино ёросын, та ужлэсь кулэлыксэ уг валало. Александр Бречалов Дмитрий Сурнинлы мугъёссэ шараяны но вуоно вордӥськонэ тӧролы ивортыны косӥз. Лэсьтӥськон удысэтэн кивалтӥсь ар пумын йылпумъянъёс лэсьтыны но уже кутымтэ коньдонэз ӟечгес но дыраз ужасьёс вискын люкыны ӵектӥз. Удмуртилэн тӧроез таӵе малпанлы пумит луиз. Та юанъя дунъет сётыку асьмеос тӧроослэсь но соослэн командаоссылэсь дыртымтэзэс но тунсыкъяськымтэзэс лыдэ басьтыны кулэ ӧвӧл, малы ке шуоно ужпум нылпиосын герӟаськемын. Кытын ке экспертизаез дыраз ӧз ортче яке торгъёс ӧз радъялэ шуыса, асьмеос ум быгатӥське куашкан калэ вуэм юртъёсты тупатъяны коньдон сётытэк Александр Бречалов, Удмуртилэн тӧроезУдмуртилэн тӧроез тодэ вайытӥз, коньдэтын югдур секыт ке но, нылпиослы тупась югдур кылдытон понна трос уксё, со пӧлын ваньбурез вузаса поттэм коньдонэз, висъян сярысь пумкылъян кутэмын вал шуыса. Коньдэтысь уксё ёросъёслы, тӧроослы уг висъяськы, нылпиослы. Ужрад шуг, капчи пумкылъянъёс татын ӧвӧл, но со бордын кылкутыса ужано но уксёез уже пайдалыко кутыны тыршоно Александр Бречалов, Удмуртилэн тӧроез Тегъёс: Удмуртия Мерлык тупатъянужъёс лэсьтськон Лэсьтськонъяминстерство АлександрБречалов ДмитрийСурнин  